เอสเอ็มอีเร่งให้เงินร้านค้า 1มิ.ย.เบิกได้
&nbsp;
17 ส.ค. 2554

โพสต์ทูเดย์ — เอสเอ็มอีแบงก์ เร่งช่วยผู้ประกอบการ อนุมัติพร้อมจ่ายเงินเข้าระบบแล้ว 1,090 ล้านบาท
นายโสฬส สาครวิศว กรรมการผู้จัดการ ธนาคารพัฒนาวิสาหกิจขนาดกลางและขนาดย่อมแห่งประเทศไทย (เอสเอ็มอีแบงก์) เปิดเผยว่า ขณะนี้ธนาคารได้อนุมัติสินเชื่อ “smePOWER เพื่อวันใหม่” เพื่อช่วยเหลือผู้ประกอบการที่ได้รับความเดือดร้อนจากการชุมนุม จากยอดถึงวันที่ 28 พ.ค.ที่ผ่านมาไปแล้วจำนวน 1,606 ราย วงเงินรวม 1,090 ล้านบาท จากผู้มาลงทะเบียน 3,852 ราย ซึ่งธนาคารได้เริ่มทยอยนัดทำสัญญาไปตั้งแต่วันที่ 30 พ.ค.ที่ผ่านมา และเริ่มเบิกเงินสดได้ในวันที่ 1 มิ.ย.นี้ โดยจะทยอยนัดเป็นกลุ่ม ๆ เพื่อความสะดวกรวดเร็วของผู้กู้
พนักงานของธนาคารทุกคนได้ทุ่มเททำโครงการสินเชื่อ วงเงิน 5,000 ล้านบาท ที่รัฐบาลมอบหมายให้เอสเอ็มอีแบงก์ช่วยผู้ประกอบการที่ได้รับความเดือดร้อนจากการชุมนุม เพียง 3 วันหลังเปิดตัวเมื่อวันที่ 26 พ.ค. 2553 มีผู้ลงทะเบียนจำนวน 3,852 ราย ธนาคารได้รีบระดมเจ้าหน้าที่กว่า 400 คน รับเรื่องและอนุมัติทุกวันถึงวันศุกร์ที่ 28 พ.ค. 2553 ธนาคารได้อนุมัติสินเชื่อไปแล้ว 1,606 ราย วงเงินรวม 1,090 ล้านบาท โดยจะทยอยนัดทำสัญญาในวันอาทิตย์ที่ 30 พ.ค. 2553 และเริ่มเบิกเงินสดได้ในวันอังคารที่ 1 มิ.ย. 2553 เป็นต้นไป ที่อาคาร SME Bank TOWER
“เรารู้ว่าผู้ประกอบการกำลังเดือดร้อนและรอคอยความช่วยเหลือ จึงได้ทำงานโดยไม่มีวันหยุด ทั้งนี้เรายังคงจุดบริการที่ชั้น 5 สยามพารากอน ชั้น G อัมรินทร์ พลาซ่า และชั้น 11 อาคาร SME Bank TOWER โดยช่วงวันหยุดที่ผ่านมามีการเปิดศูนย์ที่อาคารเซ็นเตอร์วัน และเปิดบูธในงานปิดถนนคนเดินสีลม รวมทั้งส่งทีมไปแจกใบปลิวให้ผู้ประกอบการด้านสยามสแควร์ ประตูน้ำ ราชประสงค์ เพื่อให้มาติดต่อใช้บริการโดยธนาคารได้เตรียมวงเงินไว้ 5,000 ล้านบาท” นายโสฬส
นอกจากนี้ ได้มีการนัดหมายกับห้างเซ็นทรัล ลาดพร้าว เพื่อที่จะรวบรวมผู้ประกอบการกว่า 600 ราย และยื่นคำขอกู้ ซึ่งคาดว่าจะจัดที่ห้างเซ็นทรัล ลาดพร้าว ในวันที่ 3 มิ.ย. 2553 ส่วนผู้ประกอบการบิ๊กซี ราชดำริ เกษร พลาซ่า อัมรินทร์ พลาซ่า และบริเวณใกล้เคียงจะทยอยนัดเป็นกลุ่มๆ เพื่อให้บริการอย่างทั่วถึงและรวดเร็วนายโสฬส กล่าวว่า สินเชื่อ smePOWER เพื่อวันใหม่ ได้รับความสนใจอย่างมาก เพราะไม่ต้องใช้หลักประกัน และไม่ต้องตรวจเครดิตบูโร โดยธนาคารช่วยงดค่าธรรมเนียม เพื่อลดค่าใช้จ่ายให้กับผู้ประกอบการเป็นกรณีพิเศษ
ผู้สนใจสามารถติดต่อทุกจุดบริการไม่มีวันหยุดและสามารถดาวโลดน์ใน WWW.SMEBANK.CO.TH หรือสอบถามรายละเอียดได้ที่ SME Bank Call Center 1357
m